VENDIM

Nr. 274, datë 17.4.2026
Për DISA SHTESA NË VENDIMIN NR. 718, DATË 29.10.2004, 
TË KËSHILLIT TË MINISTRAVE, “PËR LISTËN E PERSONAVE 

TË SHPALLUR SI FINANCUES TË TERRORIZMIT”, 
TË NDRYSHUAR
Në mbështetje të nenit 100 të Kushtetutës dhe të neneve 5, pika 1, 14, pika 1, 18, pika 1, 25, pika 1, e 28, pika 1, të ligjit nr. 157/2013, “Për masat kundër financimit të terrorizmit”, të ndryshuar, me propozimin e ministrit për Evropën dhe Punët e Jashtme, Këshilli i Ministrave
VENDOSI:

Në listën e personave të shpallur sipas rezolutave të Këshillit të Sigurimit “Lista e OKB-së”, që i bashkëlidhet vendimit nr. 718, datë 29.10.2004, të Këshillit të Ministrave, të ndryshuar, bëhen shtesat e mëposhtme: 
Në listën e shkronjës “C”, të titulluar “Lista e individëve anëtarë ose bashkëpunëtorë me organizatat ISIL (Da’esh) dhe Al-Qaida”, shtohen 3 (tre) individë të renditur në listën e konsoliduar të Këshillit të Sigurimit të OKB-së, për individët e shpallur anëtarë ose bashkëpunëtorë të organizatave ISIL (Da’esh) dhe Al-Qaida. 

Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Albana Koçiu
SHTESA NË LISTËN E PERSONAVE TË SHPALLUR SI FINANCUES TË TERRORIZMIT 

SIPAS REZOLUTAVE TË KËSHILLIT TË SIGURIMIT 

(“LISTA E OKB-së”)

C. LISTA E INDIVIDËVE ANËTARË OSE BASHKËPUNËTORË ME ORGANIZATAT ISIL (Da’esh) dhe Al-QAIDA

a) Shtesa në “Lista e individëve anëtarë ose bashkëpunëtorë me organizatat ISIL (Da’esh) dhe Al-Qaida”;

1. SAMI: JASIM: MUHAMMAD JAATA: AL-JABURI

2. ABD EL HAMID: SALIM: IBRAHIM BRUKAN: AL-KHATOUNI

3. HAMIDAH: NABAGALA
Shënim. Gjenealitetet e tjera për personin, emri i të cilit është radhitur më sipër, mbahen në Agjencinë e Inteligjencës Financiare.

